हमारे प्राचीन ग्रंथों में भगवान शिव और राक्षस-राज भस्मासुर की बड़ी रोचक कथा है। आशीर्वाद देने में अग्रणी रहे भोले शंकर राक्षस राज भस्मासुर की तपस्या से प्रसन्न होकर उसे ये वरदान दे देते हैं,कि वह जिसके भी सिर पर हाथ रखेगा,वह तुरंत खाक हो जाएगा। वरदान मिलते ही भस्मासुर ने इसे आजमाने के लिए शंकर के सिर पर ही हाथ रखने का दुस्साहस कर डाला। गोया,भागते हुए शंकर ने संकट मोचक विष्णु का स्मरण किया और विष्णु ने त्तकाल प्रगट होकर,अपनी वाकपटुता का इस्तेमाल कर भस्मासुर का हाथ उसी के सिर पर रख दिया। भस्मासुर तत्काल भस्म हो गया और शंकर के प्राण बच गए। अब मानव निर्मित यही रोबोट हिंसक प्रवृत्ति अपनाने के साथ मानवीय दखल वाले अनेक क्षेत्रों में अतिक्रमण करने लग गया है।